Serbokroatistika
Serbokroatistika (njem. Serbokroatistik), grana filologije koja istražuje srpskohrvatski jezik, književnost i kulturu. Pojam označuje i studij srpskohrvatskog jezika i književnosti. Njezini istraživači i učitelji su serbokroatisti. S bulgaristikom, makedonistikom i slovenistikom proučava se u okviru južnoslavenskih jezika i kulture, često zauzimajući dominantno mjesto unutar južne slavistike zbog brojnosti serbokroatofona u odnosu na govornike ostalih južnoslavenskih jezika.

Poticaj za izučavanje serbokroatistike dao je već 1622. papa Grgur XV. potpisavši dekret o osnivanju katedre za »ilirski jezik«, što je potvrdio i njegov nasljednik Urban VIII. dekretom od 1623. kojim je naredio da se na svim visokim crkvenim školama i učilištima osnivaju katedre za jezike, među ostalim i za »ilirski«. Zanimanje Evrope za srpskohrvatsku književnost potaknuo je potkraj 18. stoljeća njemački prosvjetitelj Johann Gottfried Herder, koji je s Goetheom na njemački preveo Asanaginicu.

Od sredine 19. stoljeća na srpskohrvatskom govornom području osnivaju se katedre na kojima se izučava serbokroatistika (1845. Beograd, 1874. Zagreb, 1947. Cetinje, 1950. Sarajevo, 1954. Novi Sad). Od ranih 1990-ih na srpskohrvatskom govornom području dotadašnje serbokroatističke katedre nastoje se isključivo fokusirati na izučavanje jezika i književnosti na etnonacionalnim osnovama pa, zavisno od sjedišta katedara, mijenjaju svoje nazive u katedre za bosnistiku, kroatistiku, montenegristiku i srbistiku, uz otvaranje novih katedara koje slijede isto načelo. Suprotno tomu, glavnina serbokroatističkih katedara izvan serbokroatofonskih zemalja nije se za to vrijeme bitno mijenjala, uvažavajući tek donekle promjene na glotonimskom planu.

Studiji

Australija 

 Macquariejev univerzitet: Kroatistika

Austrija 

 Alpsko-jadranski univerzitet u Klagenfurtu: Slavistika (bosanski/hrvatski/srpski)
 Karlo-Franjin univerzitet u Grazu: Bosanski/hrvatski/srpski, preddiplomski studij i Transkulturna komunikacija (bosanski/hrvatski/srpski), preddiplomski studij
 Univerzitet u Beču: Bosanski/hrvatski/srpski, preddiplomski nastavnički i istraživački studij (Filološko-kulturološki fakultet) i Bosanski/hrvatski/srpski (Centar za znanost o prevođenju)
 Univerzitet u Innsbrucku: Slavistika (bosanski/hrvatski/srpski)

Belgija 

 Univerzitet u Gentu: Istočnoevropski jezici i kulture (hrvatski/srpski)

Bosna i Hercegovina 

 Sveučilište u Mostaru: Hrvatski jezik i književnost
 Univerzitet u Banjoj Luci: Srpski jezik i književnost
 Univerzitet u Bihaću: Bosanski jezik i književnost
 Univerzitet »Džemal Bijedić« u Mostaru: Bosanski jezik i književnost
 Univerzitet u Istočnom Sarajevu: Srpski jezik i književnost
 Univerzitet u Sarajevu: Bosanski, hrvatski i srpski jezik i književnosti naroda Bosne i Hercegovine (Filozofski fakultet), Bosanski, hrvatski, srpski jezik i književnost (Pedagoški fakultet)
 Univerzitet u Travniku: Razredna nastava i b/h/s jezik i književnost
 Univerzitet u Tuzli: Bosanski jezik i književnost
 Univerzitet u Zenici: Bosanski, hrvatski, srpski jezik i književnost

Bugarska 

 Plovdivski univerzitet »Paisij Hilandarski«: Slavistika – Srpski i hrvatski jezik
 Sofijski univerzitet »Sv. Kliment Ohridski«: Slavenska filologija (srpski i hrvatski jezik)
 Velikotrnovski univerzitet »Sv. Ćiril i Metod«: Translatologija sa srpskim i hrvatskim jezikom

Crna Gora 

 Fakultet za crnogorski jezik i književnost: Crnogorski jezik i književnost
 Univerzitet Crne Gore: Crnogorski jezik i južnoslovenske književnosti i Srpski jezik i južnoslovenske književnosti

Češka 

 Karlov univerzitet u Pragu: Hrvatski jezik i Srpski jezik
 Masarykov univerzitet: Hrvatski jezik i književnost i Srpski jezik i književnost
 Ostravski univerzitet u Ostravi: Srpski i hrvatski
 Univerzitet u Pardubicama: Hrvatski

Danska 

 Univerzitet u Kopenhagenu: Bosanski/hrvatski/srpski jezik i Prevođenje s bosanskog/hrvatskog/srpskog na danski s gramatikom

Francuska 

 Univerzitet u Aix-Marseilleu: Srpskohrvatski (Srpskohrvatskobošnjački)
 Univerzitet u Parizu-Sorbona: Srpskohrvatskobošnjačkocrnogorski
 Univerzitet u Strasbourgu: Srpskohrvatski

Grčka 

 Narodni i Kapodistriasov univerzitet u Ateni: Srpski/hrvatski
 Univerzitet u Makedoniji: Srpskohrvatski

Hrvatska 

 Sveučilište Josipa Jurja Strossmayera u Osijeku: Hrvatski jezik i književnost
 Sveučilište Jurja Dobrile u Puli: Hrvatski jezik i književnost
 Sveučilište u Rijeci: Hrvatski jezik i književnost
 Sveučilište u Splitu: Hrvatski jezik i književnost
 Sveučilište u Zadru: Hrvatski jezik i književnost
 Sveučilište u Zagrebu: Južnoslavenski jezici i književnosti (Filozofski fakultet), Kroatistika (Filozofski fakultet) i Kroatologija (Hrvatski studiji)

Irska 

 Univerzitet u Dublinu: Hrvatski

Italija 

 Univerzitet Ca' Foscari u Veneciji: Srpskohrvatski jezik
 Univerzitet »G. d'Annunzio« u Chietiju-Pescari: Srpskohrvatski jezik
 Univerzitet u Bariju: Srpskohrvatski jezik
 Univerzitet u Bologni: Bosanskohrvatskosrpski jezik
 Univerzitet u Firenci: Srpskohrvatski jezik
 Univerzitet u Napulju »L'Orientale«: Srpskohrvatski jezik
 Univerzitet u Padovi: Srpski i hrvatski jezik, lingvistika i prevođenje
 Univerzitet u Parmi: Srpska i hrvatska kultura i civilizacija
 Univerzitet u Torinu: Srpski i hrvatski jezik
 Univerzitet u Trstu: Strani jezici i književnosti (srpski i hrvatski jezik i književnost)
 Univerzitet u Udinama: Srpski i hrvatski jezik

Kosovo 

 Univerzitet u Prištini (Kosovska Mitrovica): Srpski jezik i književnost

Mađarska 

 Naučni univerzitet Eötvösa Loránda: Slavistika – Hrvatski, Slavistika – Srpski (Filozofski fakultet)
 Univerzitet u Pečuhu: Slavistika – hrvatski (Filozofski fakultet)

Makedonija 

 Univerzitet »Sv. Ćiril i Metod« u Skoplju: Makedonski jezik i južnoslavenski jezici (Hrvatski jezik)

Nizozemska 

 Univerzitet u Amsterdamu: Slavenski jezici i kulture (srpski/hrvatski)
 Državni univerzitet u Groningenu: Slavenski jezici i kulture (srpski-hrvatski)

Norveška 

 Univerzitet u Oslu: Evropski jezici (bosanski/hrvatski/srpski), Evropski jezici, književnost, evropski i američki studiji (bosanski/hrvatski/srpski) i Humanistički predmeti (bosanski/hrvatski/srpski)

Njemačka 

 Oton-Fridrikov univerzitet u Bambergu: Hrvatski/bosanski/srpski
 Humboldtov univerzitet u Berlinu: Slavenski jezici i književnosti (bosanski/hrvatski/crnogorski/srpski), Kulture i književnosti srednje i istočne Evrope (bosanski/hrvatski/crnogorski/srpski), Kulture srednje i istočne Evrope (bosanski/hrvatski/crnogorski/srpski), Slavenske knjževnosti (bosanski/hrvatski/crnogorski/srpski) i Slavenski jezici (bosanski/hrvatski/crnogorski/srpski)
 Univerzitet u Bielefeldu: Hrvatskosrpski
 Rurski univerzitet u Bochumu: Slavenska filologija (hrvatski/srpski)
 Albert-Ludvigov univerzitet u Freiburgu: Slavistika (hrvatski/srpski), Južna slavistika (hrvatski/srpski) i Slavenska filologija (hrvatski/srpski)
 Univerzitet Justusa Liebiga u Gießenu: Slavenski jezici i kulture (hrvatski/srpski) i Hrvatski/srpski
 Univerzitet Đure Augusta u Göttingenu: Slavenska filologija (bhs)
 Univerzitet u Hamburgu: Bosanski/hrvatski/srpski
 Rupert-Karlov univerzitet u Heidelbergu: Hrvatski i/ili srpski
 Univerzitet Friedricha Schillera u Jeni: Srpski/hrvatski
 Univerzitet u Konstanzi: Bosanski/hrvatski/srpski
 Univerzitet u Kölnu: Bosanski/hrvatski/crnogorski/srpski
 Univerzitet u Leipzigu: Južna slavistika (srpskohrvatskobosanski)
 Univerzitet Johannesa Gutenberga u Mainzu: Slavistika (hrvatski/srpski)
 Univerzitet u Mannheimu: Hrvatski i srpski
 Filipov univerzitet u Marburgu: Inojezične filologije (srpskohrvatski)
 Ludvig-Maksimilijanov univerzitet u Münchenu: Srpski/hrvatski
 Univerzitet Carla von Ossietzkog u Oldenburgu: Hrvatski/srpski/bosanski
 Univerzitet u Regensburgu: Južnoslavenska filologija (bosanski/hrvatski/srpski)
 Univerzitet u Saarlandu: Hrvatski i srpski
 Univerzitet u Trieru: Slavistika (bosanskohrvatskocrnogorskosrpski)
 Eberhard-Karlov univerzitet u Tübingenu: Slavistika (bosanski/hrvatski/srpski), Znanost o slavenskoj književnosti i kulturi (bosanski/hrvatski/srpski) i Slavensko jezikoslovlje (bosanski/hrvatski/srpski)
 Univerzitet Martina Luthera u Halle-Wittenbergu: Slavenski jezici, književnosti i kulture (srpski/hrvatski/bosanski), Južna slavistika (srpski/hrvatski/bosanski), Slavenski jezici, književnosti i kulture u evropskom kontekstu (srpski/hrvatski/bosanski), Interkulturni evropski i američki studiji, kombinirana područja poljskih, ruskih i jugoistočnoevropskih studija (srpski/hrvatski/bosanski), Interkulturni evropski i američki studiji, jugoistočnoevropski studiji (srpski/hrvatski/bosanski)

Poljska 

 Jagelonski univerzitet: Hrvatska filologija i Srpska filologija
 Tehničko-humanistička akademija u Bielskom-Biełi: Slavenska filologija (specijalnost poslovni hrvatski jezik)
 Univerzitet Adama Mickiewicza u Poznanju: Filologija (specijalnost hrvatska filologija) i Filologija (specijalnost srpska filologija)
 Univerzitet Nikole Kopernika u Torunju: Balkanska filologija (srpski i hrvatski jezik)
 Varšavski univerzitet: Slavistika (Kroatistika) i Slavistika (Serbistika)
 Vroclavski univerzitet: Filologija (specijalnost srpska i hrvatska filologija)

Rumunjska 

 Univerzitet u Bukureštu: Hrvatski jezik i književnost i Srpski jezik i književnost (Departman za rusku i slavensku filologiju Fakulteta stranih jezika i književnosti)

Sjedinjene Američke Države 

 Univerzitet u Chicagu: Bosanski/hrvatski/srpski (Departman za slavenske jezike i književnosti)
 Univerzitet Columbia: Srpskohrvatski jezik i književnost
 Univerzitet u Washingtonu: Bosanski/hrvatski/srpski (BHS)

Slovačka 

 Univerzitet Komenskoga u Bratislavi: Hrvatski jezik i kultura (Filozofski fakultet)

Slovenija 

 Univerzitet u Ljubljani: Južnoslavenski studij, smjer Hrvatski i srpski jezik

Srbija 

 Državni univerzitet u Novom Pazaru: Srpska književnost i jezik
 Univerzitet u Beogradu: Srpski jezik i književnost, Srpska književnost i jezik i Srpska književnost i jezik sa komparatistikom
 Univerzitet u Kragujevcu: Srpski jezik i književnost
 Univerzitet u Nišu: Srbistika
 Univerzitet u Novom Pazaru: Bosanski jezik i bošnjačka književnost i Srpski jezik i književnost
 Univerzitet u Novom Sadu: Srpska filologija, Srpski u kontaktu i Srpska književnost

Švicarska 

 Univerzitet u Zürichu: Znanost o slavenskoj književnosti (bosanski/hrvatski/crnogorski/srpski), Slavensko jezikoslovlje (bosanski/hrvatski/crnogorski/srpski), Znanost o slavenskom jeziku i književnosti (bosanski/hrvatski/crnogorski/srpski)

Ujedinjeno Kraljevstvo 

 Univerzitet u Cambridgeu: Bosanski, hrvatski, crnogorski, srpski
 Univerzitet u Glasgowu: Srpski/hrvatski, poslijediplomski studij
 Univerzitet u Newcastleu: Bosanskohrvatskosrpski
 Univerzitet u Nottinghamu: Preddiplomski studiji modernih jezika (Srpski/hrvatski)
 Univerzitet u Westminsteru: Hrvatski/srpski – večernji tečaj jezika
 Univerzitetski koledž u Londonu: Preddiplomski studij srpskoga/hrvatskoga i istočnoeuropski studiji

Vidi još 

 slavistika
 filologija
 srpskohrvatski jezik
 serbokroatizam
 jugoslavistika

Izvori

Vanjske poveznice 
 Serbokroatistika u Nacionalnoj tehničkoj knjižnici
 Serbokroatistika u Kongresnoj biblioteci
 Serbokroatistika u digitalnoj biblioteci HathiTrust

 
Srpskohrvatski jezik
Slavistika
Lingvistika
Filologija